Svartediket

For artikkelen om musikalen, se Svartediket (musikal)
Svartediket (tidligere Ålrekstadvannet) er en kunstig innsjø i Bergen kommune i Vestland. Innsjøen er en del av Bergens drikkevannsforsyning, og var kilden til Norges første moderne vannverk i 1855. Vannet ble ledet under trykk til byens husstander i støpejernsrør slik at befolkningen fikk innlagt vann.

Svartediket ligger i dalføret mellom Ulriken og Fløyen. Turveier og stier til Isdalen, Hardbakkedalen og Våkendalen starter alle fra nordøstenden av Svartediket. 

Dette er dannet ved oppdemming i fire etapper med stadig større demninger. Avstanden mellom den eldste og nyeste demningen er 30 meter.<ref>[https://tidsskriftet.no/2015/09/kommentar-og-debatt/giardia-utbruddet-i-bergen-2004-hva-var-smittekilden Torgeir Landvik: «Giardia-utbruddet i Bergen 2004 – hva var smittekilden?», Tidsskrift for den norske legeforening]</ref> 

3,5 millioner kroner ble bevilget til å bygge Svartediksdemningens betongdam i februar 1948, men i juni 1951 ble summen tillatt «overskredet med inntil kr 70.000».

 Giardiautbruddet i 2004

Høsten 2004 var det et utbrudd av Giardia lamblia i Bergen. Utbruddet ble sporet tilbake til drikkevann fra Svartediket. Epidemien rammet mellom  og  personer, og  fikk behandling.<ref>Torgeir Landvik: «Giardia-utbruddet i Bergen 2004 – hva var smittekilden?», Tidsskrift for den norske legeforening]</ref> 

 Svartediket vannbehandlingsanlegg 
21. august 2007 ble Nye Svartediket vannbehandlingsanlegg åpnet, for å bedre drikkevannskvaliteten. Med unntak av administrasjonsbygget ligger hele anlegget inne i Ulriken. Totalt ble det tatt ut  m³ masse fra Ulriken for å gjøre plass til anlegget, tilsvarende omtrent  lastebillass. Planleggingen av anlegget startet i 1999, mens selve byggingen startet i april 2004.

Drikkevannet hentes på 28 meters dyp i Svartediket. Inne i vannbehandlingsanlegget blir vannet filtrert, og bestråles med UV-lys for å drepe helseskadelige mikroorganismer. Etter behandling lagres det drikkeklare vannet i et  m³ stort rentvannsbasseng, som forsyner Bergen sentrum med drikkevann. Rentvannsbassenget er dessuten koblet sammen med Haukelandsbassenget og Lægdene vannbasseng. Haukelandsbassenget med kapasitet på 30 000 m³ er videre knyttet sammen med Fløyfjellsbassenget. Dermed kan drikkevann pumpes frem og tilbake mellom Jordalsvatnet vannbehandlingsanlegg, Svartediket og Espeland vannbehandlingsanlegg ved Gullfjellet etter behov.

 Referanser 

Eksterne lenker
 [http://www.bergenbyarkiv.no/bergenbyleksikon/arkiv/1425206?s=Svartediket «Svartediket», Bergen byleksikon
 Frølich, Agnes: En bygd i byen: nærområdet ved Svartediket i gamle dager. Svartediket vel, Bergen, 2008. (PDF) arkivert hos Wayback Machine

Innsjøer i Bergen kommune
Bergenhus
Drikkevannsreservoarer i Norge